
DISSERTATIO  MEDICA 

INAUGURALIS, 

DE 

SCARLATINA; 


QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

e.  GEORGII  BAIRD,  SS,  T.  P, 

iCADBMIX  EDINBURGENJE  PRAEFECTI ; 

NECNON 

AMPLISSIMI  SENATUS  ACADEMICI  consensu,  et 
nobilissima;  FACULTATIS  MEDICA  decreto  ; 

Pro  ©taDu  Doctori0, 

SUMMISaUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS, 

ERUDITORUM  EXAMINI  SUBJICIT 

JACOBUS  LEAHY, 


Non  domus  et  fundus,  non  aeris  acervus  et  auri, 
jEgroto  domini  deduxit,  corpore  febres. 

Non  animo  curas.  Hor. 


AD  KALENDAS  AUGUSTI,  HORA  LOCOQUE  SOLITIS. 

EDINBURGI : 

EXCUDEBAT  P.  NEILL. 


MDCCCXXV. 

I3ISSERTATIO  MEDICA 


INAUGURALIS 


DE 

SCARLATINA. 


Auctore  Jacobo  Leahy. 


Ex  Medicinae  annalibus  colligere  possumus  va- 
rios morbos,  qui  a veteribus  cogniti  et  descripti 
fuerunt,  evanuisse,  alios  autem  magis  vel  minus 
lethales  ortos  esse  tempore  futuro  forsitan  invi- 
cem quieturos.  Inter  eos,  de  quibus  nuper  cer- 
tiores facti  sumus,  quosdam  notatione  valde  dig- 
nos, ex  ordine  Exanthematum,  enumerare  pos- 
sumus, nempe.  Variolam,  Rubeolam,  et  Scarlati- 
nam. Horum  postremum,  in  disputationis  meae 

argumentum  selegi,  de  quo,  quam  brevissime  po- 
tero, dissere  jn  animo  est. 

Historia  Morbi. — De  tempore  quo  primum 
hic  morbus  apparuisse  fertur,  nihil  certi  affirmare 
possumus ; sed  ex  scriptis  Medicorum  Hispaniae 
et  Italiae  invenimus.  Scarlatinam,  in  illo  loco  cir- 
ca annum  mdciv,  in  hoc  circa  annum  mdcxviii, 
primum  sese  ostendisse.  Attamen  eam  in  His- 
pania originem  duxisse,  ea  de  causa  putare  non 
debemus ; nam  verisimile  est,  hunc  morbum  eo 
ex  Arabia  invectum  fuisse,  et  inde  profectum, 
ad  civitates  finitimas  varias  transiisse.  Anno 
MDCLXxxix  ineunte,  in  Britannia  vulgo  erupit, 
teste  Morton,  qui  primus  hujus  morbi  histo- 
riam satis  accurate  tradidit.  Ab  eo  tempore 
Fothergill,  Sydenham,  et  multi  viri  eximii, 
eundem  luculenter  descripserunt.  Scarlatinam 
in  principio  formam  funestam  induisse,  attestan- 
tur omnes  ii,  qui  eam  depinxerunt,  Sydenham 
excepto,  ex  cujus  descriptione,  sub  forma  mitissi- 
ma extitisse  videtur.  Ex  illis  diebus  in  diversis 
hujus  .insulas  partibus  apparuit,  saepe  epidemice 
grassans,  et  sub  finem  autumni  vel  initio  hyemis 
praecipue  oriens ; sed  aliis  anni  tempestatibus  quo- 

que  sese  ostendere  solet.  Scarlatina,  sicut  alio- 
rum Exanthematum  est  mos,  perraro  in  decursu 
vitae  aliquem  bis  afficit.  Hunc  morbum  celeber- 
rimus CuLLEN  ita  definit  : Synocha  conta- 

giosa, quarto  morbi  die,  facies  aliquantum  tu- 
mens ; simul  in  cute  passim  rubor  floridus ; ma- 
culis amplis  tandem  coalescentibus,  post  tres  dies 
in  squamulas  furfuraceas  abiens ; superveniente 
dein  saepe  Anasarca.” 

Species  sunt. — “ 1.  Scarlatina  (Simplex) 
nulla  comitante  Cynanche.  2.  Scarlatina  (Cy- 
nanchica)  cum  cynanchi  ulcerosa.”  His  duas 
alias  species  addam,  nempe  Scarlatinam  Malig-^ 
nam,  et  Cynanchen  Malignam,  Scarlatina 
Maligna  tonsillas  et  fauces  rubore,  tumore  et  ma- 
culis gangraenosis  afficit,  et  a febre  typhode  ple- 
rumque comitatur.  Cynanche  Maligna  eadem 
signa  praebet,  sed  cutis  maculis  omnino  caret. 

Has  duas  species  ad  hunc  morbum  omnes  fere 
medici,  et  inter  eos  Doctor  Willan,  pertinere 
assentiunt,  Culleno  tamen  eorum  sententiis  ad- 
versante. Non  desunt  multi  auctores,  neque  pro- 
fecto parvi  nominis,  qui  eas  esse  varietates  seu 
modificationes  ejusdem  mali  affirmant,  et  nui- 

Ium  discrimen  inter  eas  esse  opinantur,  magis 
quam  inter  diversos  gradus  simplicis  et  confluen- 
tis Variolae.  Ad  hanc  sententiam  confirmandam, 
experientia  defleti  Gregory  plurimum  quoque 
contulit,  qui  hunc  morbum,  ex  eodem  fonte  con- 
tagii et  in  eadem  familia,  omnes  varietates  supra- 
dictas,  exhibere  conspexit.  Heberden  idem  af- 
firmat, ut  ex  Commentariis  ejus  apparet.  Qua- 
mobrem,  oh  has  sententias  ita  confirmatas,  species 
postremas  cum  aliis  miscere  non  dubitavi. — Et  haec 
praefatus,  ad  alias  dissertationis  partes  transibo. 

Symptomata. — Scarlatina  Simplex.  Haec 
species,  uti  aliae,  a signis  solitis  pyrexiae  incipere 
solet ; horrore  nimirum,  lassitudine,  debilitate, 
languore,  anxietate,  nausea  et  vomitu.  Hisce 
malis  accedunt  dolor  capitis  et  lumborum,  calor- 
que qui  major  majorque  fit,  donec  cutis  maxime 
calescat.  Facies  turget ; pulsus  celer  et  durus,  ic- 
tus inter’  centum  et  centum  et  viginti  in  horae 
sexagesima  parte  edit.  Circa  diem  secundum  vel 
tertium,  super  cutem  rubra  efflorescentia  apparet, 
quae  praecipue  in  facie,  cervice  humerisque  videtur, 
et  deinde  per  universum  corpus  diffunditur.  Ef- 
florescentia haec  coccinea  est,  et  ex  maculis  exi- 

guis,  primum  discretis,  postea  coalescentibus,  con- 
stat. Fauces  et  lingua  nunc  inspectae  rubere 
percipiuntur,  dolentque;  ulceribus  vero  carent. 
Septimo  vel  octavo  die,  a toto  corpore  decidit  ef- 
florescentia ; manuum  epidermis  aliarumque  par- 
tium in  laminas  magnas  separatur;  paulo  post 
cutis  leni  tepidoque  sudore  humere  incipit,  febris- 
que ita  evanescit. 

Scarlatina  Cynanchica  seu  Anginosa. — Om- 
nia symptomata  quae  in  Scarlatina  simplice  esse 
descripsi,  in  hac  specie  perstant,  sed  multa  gra- 
viora. Anxietas  et  animi  languor,  quaesitissima 
opresssio  praecordiorum,  nausea  et  vomitus,  dolor- 
que capitis  usque  ad  lumbos  tendens,  aegrum 
maxime  vexant.  Haud  multo  post  membrana 
oris,  margines  linguae  et  fauces  latissime  ru- 
bent, tonsillae,  uvula  et  velum  pendulum  palati 
turgere  videntur,  et  exuviis  vel  crustis  albidis, 
caesiis  vel  cinereis,  quibus  ulcera  mali  generis 
subjecta  humorem  foedum  secernunt,  obteguntur. 
Inter  principia,  pulsus  durus  et  valde  celer  fit, 
cum  arteriarum  carotidum  et  temporalium  pulsa- 
tione haud  parva.  Secundo  vel  tertio  die,  cutis 
rubescit  et  tumore  doloreque  aflicitur,  sed  sine  ul- 

la  symptomatum  febrilium  remissione ; corporis 
calor  longe  supra  consuetudinem  augetur,  et  a gra- 
dibus centum  usque  ad  centum  et  duodecim  ali- 
quando variat,  ut  ex  Curre ii  observatione  appa- 
ret. Praecordia  dura  et  dolentia,  alvus  astricta, 
respiratio  crebra,  suspiriis  fracta,  et  inquietudo 
magna  vexant  : interdum  tument  etiam  glandu- 
lae submaxillares,  et  aliquando,  nisi  curatae,  in  sup- 
purationem abeunt.  INIorbo  crescente,  oculi  ru- 
bri fiunt,  dolor  capitis  ingravescit,  lux  nocet, 
aures  tinniunt,  deliriumque  accessionem  vesper- 
tinam saepe  comitatur.  Morbo  decedente,  om- 
nia supradicta  symptomata  leviora  fiunt ; corporis 
calor  et  arteriarum  pulsus  imminuuntur ; eruptio 
pallidior  fit ; cutis  humescit,  squamisque  furfura- 
ceis  tegitur ; ulcuscula  faucium  et  tonsillarum  co- 
lorem cinereum  deponunt,  et  formam  benignam 
induunt.  Attamen  quum  exitnm  adeo  faustum  ^ 
non  habet,  saepe  in  Scarlatinam  malignam  desi- 
nere declivis  est. 

Scarlatina  Maligna, — Quoniam  id  satis  com- 
pertum habemus,  Scarlatinam  Anginosam  dete- 
riorem et  infaustiorem  Simplice  esse,  ita  Malig- 
na plus  perniciei  sibi  praefert  quam  Anginosa. 


DE  SCARLATINA. 


7 


A primo  morbi  impetu,  Maligna  ^mirabilem 
virium  diminutionem  exhibet ; anxietas  et  in- 
quietudo vexant;  gravitas  circa  praecordia  fere 
impatibilis  est.  Dolor  capitis,  dorsi  et  lumbo- 
rum, nausea  et  vomitus,  imprimis  angunt ; fau- 
ces et  tonsillae  purpurascunt  et  tument,  maculis- 
que fuscis  vel  cinereis,  ulcera  gangraenosa  tegenti- 
bus, obsidentur.  Lingua  sordibus  subnigris,  ra- 
dici praecipue  adhaerentibus,  obducitur ; sitis  ur- 
get; halitusque  difficilis,  foetidus  et  noxius  est. 
Eruptio  dissimilis  est  illi  quas  in  aliis  apparet ; 
nam  maculae  supra  cervicem  et  humeros  minus 
sparsae  sunt,  et  adeo  parvae,  ut  quasi  ex  acuum 
punctura  videantur  : has  plerumquae  serius  sese 
ostendunt,  colorem  purpureum  sumunt,  et  dura- 
tionem  incertam  habent ; respiratio  crebra  et  dif- 
ficilis est ; labia  nunc  epidermi  nudantur,  et  lin- 
gua adeo  tenera  fit,  ut  tactus  minimus  valde  no- 
ceat. Calor  corporis  ita  ardet,  ut  tactui  sensum 
quasi  pungentem  impertiat ; interdum  autem  haud 
supra  gradum  justum  surgat.  Pulsus  ab  ipso  ini*- 
tio  parvus  et  celer  est,  morboque  ingravescente, 
abnormis  vel  intermittens  fit.  Acris  faucium  se- 
cretio in  ventriculum  fluit,  gangraenam  et  diar- 
rhoeam gravissimam  saepe  excitans.  In  hocce 

morbi  gradu,  omnia  saepe  in  pejus  ruunt ; petecliiae, 
vibices  et  haemorrhagiae  erumpunt ; surditas,  deli^ 
rium  et  coma  hisce  succedunt ; tendines  jam  cre- 
bro subsiliunt ; sensus  omnes  externi  internique 
hebescunt,  donec  vita  demum  exhausta  naturae 
concedat.  Inter  Scarlatinam  Malignam  et  Cy- 
nanchen Malignam,  nullum  discrimen  esse,  cutis 
eruptione  excepta,  notatu  dignum  est ; et  quo- 
niam alia  symptomata  omnia  communiter  habent, 
signa  huic  propria  enumerare  ea  de  causa  haud  ne- 
cessarium est.  Omnibus  hujus  morbi  formis  hy- 
drops non  raro  succedit. 

Causae. — Causam  Scarlatinae  excitantem  esse 
sui  generis  contagionem,  inter  omnes  medicos,  ut 
opinor,  constat.  Quod  ad  naturam  ejus  attineat, 
nihil  certi  habemus,  suis  effectibus  solum  cognos- 
citur ; sed  adeo  pestifera  est,  ut  ejus  dissemina- 
tioni valde  faveat.  Hinc,  halitus  aegrotorum 
pulmonibus  seu  corporibus  effluentes,  et  in  came- 
ris arctis,  ubi  aeris  puri  ingrediendi  nulla  licen- 
tia est,  detenti,  maximum  fontem  contagionis  prae- 
bent. Causae  quae  corpus  humanum  ejus  faggres- 
sibus  obnoxium  reddunt,  multiplices  sunt.  Om-^ 
Ilia  quae  vires  frangunt,  corpus  huic  malo  prodi- 

ve  reddere  putantur ; hoc  in  numero  sunt  diaeta 
parca,  atque  absentia  alimenti  nutrientis ; genus 
vitae  ignavum,  cum  quo  plerumque  concoctio  pra- 
va vel  tarda  sociatur ; intemperantia,  animus  moe- 
rore afflictus,  cum  multis  aliis.  Peculiaris  corpo- 
ris conditio,  quam  describere  haud  possum,  aetas 
pubertatis,  sexus  muliebris  magis  quam  virilis,  et 
quaedam  coeli  temperies,  hanc  proclivitatem  augere 
videntur. 

De  Diagnosi. — Hunc  morbum  initio,  praeser- 
tim si  mitior  fuerit,  ab  aliarum  febrium  accessio- 
ne, secernere  haud  facile  possumus.  Sed  post  ter- 
tiam vel  quartam  diem,  a Pubeola,  Variola,  Ery- 
sipelate, Cynanche  tonsillari,  vel  Tloseola,  eum 
dignocere  imperito  tantum  difficile  est.  Usque 
ad  Doctoris  Fothergill  tempus,  omnes  fere 
auctores  Scarlatinam  cum  Pubeola  confundere 
solebant  : sed  varia  sunt  signa  ab  illo  praecipue 
notata,  quorum  praesentia  facile  dignosci  potest. 
Rubeola  cum  tussi,  sternutatione,  et  lachrymatione 
primum  apparet  : Deinde  die  tertio  seu  quarto 
cx\x\}iio\\Q purpurea  efflorescit  facies ; et  die  quarto  i 
seu  quinto  pectus,  brachia,  manusque  eodem  inva- 
duntur. Rubor  super  has  partes  maculis  latis, 

discretis,  apparet,  colore  cutis  naturali  interposi- 
to ; et  asperitas  tactui  manifesta  hunc  ruborem 
comitatur.  In  Scarlatina  aliter  res  se  habet, 
ut  a supradictis  colligi  potest ; nam  nec  coryza 
nec  sternutatio  nec  tussis  rauca  adsunt.  Secun- 
do die  eruptio  coccinea  apparet,  et  per  cutem  uni- 
versam diffunditur. 

In  Variola  dolor  epigastrii  pressi,  eruptio  haud 
ante  quartum  vel  quintum  diem  apparens,  et  e pus- 
tulis exiguis  in  suppurationem  abeuntibus  con- 
stans, hunc  morbum  inter  et  Scarlatinam  satis 
latum  limitem  figunt. 

Erysipelas  unam  tantum  partem  corporis  ag- 
greditur, et  faucibus  rarissime  nocet  : pars  cutis 
affectae  maxime  dolet,  et  interdum  vesiculis  occu- 
patur : post  vulnera,  vel  stimulantia  cuti  admo- 
ta, saepe  accidit,  et  interdum  in  pedes  vel  crura 
primum  impetum  facit.  Hoc  igitur  inter  et 
Scarlatinam  discrimen  obvium  est. 

Scarlatina  a Cynanche  tonsillari  sequentibus 
signis  distingui  potest.  In  hac  tonsillae  et  glan- 
dulae submaxillares  magis  tument  et  dolent,  quam 
in  illa  ; fauces  aphthis  perraro  obteguntur ; de- 
glutiendi  difficultas  maxima  est,  et  cutis  efflores- 
centia nunquam  sese  ostendit. 

In  Koseola  cutis  primo  vel  secundo  die  efflores-  - 
cit ; haec  efflorescentia  neque  ex  eminentiis  ne- 
que papulis  constat,  et  unius  vel  duorum  dierum 
durationem  tantum  habet ; quarto  vel  quinto  die 
post  accessionem  morbi,  omnia  symptomata  eva- 
nescunt : haec,  diagnosin  inter  Roseolam  et  Scar- 
latinam sine  dubio  statuunt. 

Prognosis. — Omnes  Medicos  summa  ope  ni- 
ti, ut  in  singulis  morbis  praesentire  possint,  an 
bonus  exitus  expectandus  sit,  an  malus  timendus, 
oportet.  Talis  est  hujusce  morbi  natura,  ut  ea 
species,  quae  initio  eventum  faustum  praedixit,  ad 
finem,  sine  ulla  causa  evidente,  faciem  subito  mu- 
tet et  dirissima  signa  induat,  aegerque  brevi,  vi- 
tam morte  commutet.  Formam  simplicem  peri- 
culi parum  fere  comitatur.  In  aliis  formis,  si  py- 
rexia  ardens  sive  typhodes  adsit,  si  fauces  ulceri- 
bus gangraenosis  afficiantur,  si  anhelitus  pessime 
oleat,  si  humor  acris,  qui  in  faucibus  gignitur,  in 
ventriculum  descendat,  et  gangraenam  aut  diar- 
rhoeam excitet,  si  vires  fractae  sint,  si  efflorescen- 
tia subito  retrocedat,  et  coma  vel  delirium  super- 
veniant, maxime  nobis  metuendum  est ; si  hisce 
etiam  addantur  singultus,  extrema  frigida,  oculi 

lauguidi  suffusi,  respiratio  fracta  atque  teiidiiuim 
subsultus,  haec  omnia  pessimi  sunt  ominis,  mor- 
temque portendunt.  Contra  autem,  si  nulla  ex 
indiciis  jam  memoratis  adsint,  faustum  exitum 
praedicere  liceat. 

Ratio  Medendi. — Consilia  curatoria,  quae 
in  omni  Scarlatinae  forma  observari  debent,  se- 
quentia sunt  : Febrem,  si  possimus,  sistere  sive 
temperare ; debilitati  et  putredini  obviam  ire,  vel 
eandem  jam  incipientem  compescere,  et  quacun- 
que ratione  conari  vires  a^gri  sustinere. 

. Inter  remedia,  quibus  prima  consilia  peragun- 
tur, ut  praecipua,  emetica,  aquae  frigidae  affusio- 
riem,  et  sanguinis  missionem,  enumerabo.  Wi- 
-THERING,  inter  remedia  quibus  multos  hoc  mor- 
bo laborantes  feliciter  curavit,  non  solum  in  pri- 
mo, sed  in  omni  morbi  stadio,  iterum  iterumque 
emetica  adhibuit.  Illum  cum  inultis  aliis,  eorum 
usu,  morbum  in  limine  praecidisse  haud  dubitan- 
dum est ; et  ob  hanc  causam,  simul  ac  suspicamur 
aegrotum  Scarlatina  laborare,  vomitum  elicere 
oportet;  et  etiamsi  ad  morbum  sistendum  non 
omnino  valeant,  tamen,  si  sordes  in  ventriculo 
collectae  sint,  consentiunt  omnes,  emetica  opti- 

mum  esse  auxilium  ad  quod  confugere  possimus. 
Post  ventriculum  penitus  evacuatum  plane  inuti- 
lia sunt,  et  si  impetus  sanguinis  caput  versus  ni- 
mius sit,  aut  si  morbo  ingravescente  debilitas  ad- 
sit, potius  nocent. 

Affusio  frigida.  — Remedium  hoc  mirabile 
longe  omnium  ad  Scarlatinam  impediendam,  po- 
tentissimum  est;  sed  ejus  usus  per  multa  saB- 
cula  omnino  fere  neglectus  fuit,  donec,  paucis 
abhinc  annis,  ad  id  medicorum  attentionem  re- 
vocaverit Doctor  CuRRY.  Ex  illo  tempore, 
maxima  celebritate  potitum  est,  et  merito ; nam 
si  initio  morbi  cito  adhibeatur,  cum  gradum  na- 
turalem corporis  calor  transcendit,  et  nulla  est 
visceribus  sanguinis  determinatio,  plurimum  auxi- 
lii affert.  Eo  exhibito,  pulsus  arteriarum  plenio- 
res et  tardiores  fiunt,  calor  maxime  minuitur,  ce- 
phalalgia submovetur,  sudor  lenis  somnusque  ex- 
optabilis plerumque  sequuntur.  De  ejus  usu  in 
Scarlatina,  hasc  verba  habet  Doctor  Curry  : 
“ The  plan  that  I follow,  if  called  in  at  tbis  ear- 
ly  period,  is  to  strip  the  patient,  and  dash  four 
or  five  gallans  of  the  coldest  watcr  to  be  pro- 
cured,  over  bis  naked  body.  Tbis  produces  its 

usual  cooliiig  efFects ; but  tbese  are  less  perma- 
nent than  in  typhus  ; in  one  or  two  liours  after- 
wards,  the  heat  is  often  found,  on  examination, 
as  great  as  before.  The  affusion  is  tlierefore  re- 
peated  again  and  again,  as  the  obstinacy  of  the 
heat  may  indicate.  It  is  sometimes  necessary  to 
use  it  ten  or  twelve  times  in  twenty-four  hours.” 
Hoc  consilium  igitur  sequamur.  Ne  tamen  cor- 
pus inconsulto  lavemus,  cavere  oportet ; nam  si 
corporis  superficies  sudore  madescat,  aut  ejus  ca- 
lor infra  gradum  naturalem  subsidat,  ab  usu  liu- 
jus  remedii  cautissime  abstinendum  est.  Sub  fi- 
nem morbi  etiam,  quum  debilitas  magna  adest, 
viresque  aegri  fracti  sunt,  praecipue  in  specie  ma- 
ligna, ejus  exhibitio  maximum  periculum  parit. 
Nonnullis  in  casibus,  affusio  frigida  multa  incom- 
moda secum  affert,  et  in  aliis,  aegri  amicorum 
praejudicia  huic  remedio  pertinaciter  obstant;  tunc, 
abstersionem  frigidam  ope  spongiae,  in  alterius  lo- 
cum supponere,  maximo  cum  commodo  possumus. 
Si  autem  propter  status  excitationis  recessura, 
propter  cutis  calorem  haud  multum  auctum,  seu 
propter  aegroti  robur  valde  diminutum,  de  usu 
affusionis  vel  abstersionis  frigidae  ambigitur,  tunc 
corporis  ablutio  aqua  tepida  simplice,  aut  cum 

aceto  distillato  commista,  calorem  mitigare,  som- 
numque sudoremque  inducere  observatur. 

Sanguinis  Missio. — Medici  vetustiores,  hu- 
morum pathologiam  amplexi,  et  hujusce  vanis  ra- 
tionibus confisi,  sanguinem  mittere,  ad  materiem 
morbificam  eo  commistam  evacuandam  fere  sole- 
bant. Recentiores  contra,  et  praecipue  Doctoris 
Brown  discipuli,  eorum  sententiis  restiterunt,  et 
consilio  quam  maxime  contrario,  hujus  remedii 
usum  prorsus  prohibuerunt,  et  roborantibus  sti- 
mulantibusque  in  omni  casu  curationem  commit- 
tere melius  esse  putaverunt.  Hodierni  attamen, 
neque  his  nec  illis  obsecuti,  ex  signis  quae  statim 
enumerabo,  et  quibus  judicia  sua  diriguntur,  an 
utilis  vel  noxia  sit  sanguinis  missio  statuunt. 
Si  pulsus  durus  et  validus  sit ; si  spiritus  oppri- 
matur ; si  symptomata  pneumoniae  vel  phrenitidis 
sese  ostendant ; si  glandulae  subm axillares  valde 
tumescant ; si  ardor  magnus,  vires  autem  infracti ; 
si  aetas  integra  et  corporis  habitus  plenus  sint,  et 
si  febris  formam  simplicem  vel  anginosam  as- 
sumat, tunc  venam  incidere  maximum  beneficium 
praebet.  Sed  contra,  si  cutis  calor  haud  supra 
gradum  naturalem  augeatur,  si  pulsus  parvus  et 

debilis  sit,  si  fauces  ulceribus  foedis  obtegantur, 
et  morbi  species  ad  malignam  inclinet,  venaesec- 
tio  non  modo  inutilis  sed  injuriosa  esset.  In  me- 
moria quoque  tenendum  est,  propter  debilitatem 
quocunque  modo  genitam,  species  primas  Scarla- 
tinae ad  malignam  valde  pronas  fieri,  ideoque  san- 
guis semper  quam  cautissime  detrahendus  est. 

Purgantia, — Ex  libro  Doctoris  Hamilton 
edito,  et  observationibus  in  eo  contentis,  eorum 
utilitatem  in  aliis  morbis  in  quibus  antea  neglec- 
ta sunt,  indicantibus,  purgantia  medicorum  at- 
tentionem sibi  valde  vindicaverunt.  Multi,  pur- 
gantia in  hoc  morbo  perniciosa  esse,  diu  existima- 
verunt, sed  nunc  eorum  utilitas  experientia  satis 
comprobata  est.  Morbo  ineunte  alvus  fere  as- 
tricta est,  et  quoniam  sordes  in  intestinis  accumu- 
latae insignem  acorem  brevi  acquirunt,  remedia  ad 
eas  removendas  cito  administrari  oportet.  In  Scar- 
latina Simplice  et  Anginosa,  teste  Doctore  Ha- 
milton, magni  momenti  sunt  nam  dicit  : “ I 
have  observed  tbe  pungent  beat  of  surface,  vio- 
lent lieadache,  turgescence  of  features,  flushing 
of  countenance,  and  full  and  quick  pulse,  the  ear- 
liest  symptoms  in  some  epidemics  of  Scarlatina, 

and  which  raay  have  suggested  and  warranted 
the  practice  of  bloodletting,  to  be  quickly  sub- 
dued  by  one  or  two  brisk  purgatives.”  In  pro- 
vectiore morbi  statu,  alvum  solutam  servare,  tan- 
tum necessarium  erit;  quocirca,  cathartica  mi- 
tiora et  enemata  exhibenda  sunt  ad  eam  indies 
movendam.  Cathartica  in  Scarlatina  et  Cynan- 
che Malignis  usurpata,  multis  medicis  potius  no- 
cere videntur,  quandoquidem,  ut  putant,  acrem 
faucium  humorem  in  canalem  alimentarium  defe- 
runt, et  diarrhoeam  urgent,  quae  vires  frangit,  et 
aegrum  multum  perturbat.  Sed  alii  insigni  cele- 
britate, laxantes  mites,  quippe  quae  sordes  intes- 
tina irritantes  dejiciant,  et  eo  modo  diarrhoeae  oc- 
currunt, jure,  ut  mihi  videtur,  exhibere  praecipi- 
piunt.  Auctor  supra-citatus  suas  opiniones  ita 
exponit  : “ While  I employed  them,  however,  I 
would  limit  their  effect  to  the  express  purpose  of 
unloading  the  bowels,  and  shun  the  inconvenience 
of  inducing  weakness  by  full  purging.  Under 
these  impressions,  I have  formed  a favourable 
opinion  of  the  utility  of  purgative  medicines  in 
Cynanche  Maligna.  This  opinion,  howevor,  is 
not  exclusively  mine ; it  is  that  of  respectable 
authors,  and  it  is  supported  by  their  practice.” 

Finem  morbi  versus,  si  diarrhoea  superveniat, 

opio,  astringentibus,  et  remediis  quae  lenem  sudo- 
rem eliciunt,  cohibenda  est. 

De  Roborantibus  et  Stimulantibus. — In  for- 
mis malignis,  cum  signa  putredinis  et  debilitatis 
exoriuntur,  summum,  imo  unicum  consilium  est, 
Ilis  obviam  ire,  et  vires  aegri  sustentare,  vinum, 
cinchonam  et  opium  adhibendo.  In  eodem  casu 
etiam,  acida  mineralia  et  cibus  satis  nutriens  fa- 
ci lisque  concoctu  valde  prosunt. 

De  Vesicatoriis  et  Epispasticis.  — Quidam 
auctores  ad  gutturis  inflammationem  minuendam 
maximam  fidem  in  his  imposuerunt  : Vesicato- 
riis attamen,  haud  sine  jure,  objicitur,  quod  pro- 
pe finem  morbi,  ulcera  foeda  et  difficillima  sanatu, 
et  quae  saepe  in  gangraenam  abeunt,  aliquando 
gignunt. 

De  Gargarismatis. — Haec  ad  faucium  affec- 
tionem levandam  haud  mediocriter  valent,  ideo- 
que  semper  adhiberi  debent ; sed  ea  variare  non- 
nihil pro  statibus  morbi  diversis  necesse  erit. 
Quae  praecipue  hoc  consilio  usurpantur,  sunt,  de- 
cocta Cinchonae  vel  quercus  corticum,  infusum 
Rosae  Gallicae  cum  guttis  aliquot  Acidi  Muriati- 

ci  vel  Sulphurici,  et  Aluminis,  vel  Sodae  Boracis 
solutiones.  Sed  si  ulcera  faucium  colorem  sub- 
nigrum assumant,  et  insensilia  evadant,  tunc  gar- 
garismata  magis  stimulantia,  nempe  ex  infusione 
capsici  facta,  requiruntur.  In  infantium  fauces, 
ope  fistulae  infundi  debent,  cura  adhibita,  ut  ite- 
rum rejiciantur.  Per  totum  morbi  decursum, 
magnopere  interest,  summam  munditiem  coli ; 
hoc  consilio,  stragula  saepius  mutare ; ab  aegri  con- 
clavi cujuscunque  generis  sordes  cito  removere,  et 
aerem  purum,  maxima  cura  admittere  debemus. 
Anasarcam,  cui  Scarlatina  evanescens  saepe  locum 
dat,  si  non  sponte  sua  discedat,  catharticis,  diu- 
reticis, et  interdum  venaesectione,  dissipare  possu- 
mus. 

A Doctore  H ah  nem  an  de  Leipsic  comper- 
tum est,  usum  Atropae  Belladonae  per  dierum 
quinque  vel  decem  decursum  praesidium  prope 
certum  in  hoc  contagium  praebere.  Ejus  expe- 
rientia a multis  aliis  sed  praecipue  Doctore  Bernt 
comprobata  est.  Hoc  consilio  gr.  iij.  Extracti  Bel- 
ladonae in  Aquae  Cinnamomi  solvantur,  cu- 
jus solutionis  gtt.  iij.  puero  unius  anni  aetatis  et 
gtt,  XX.  adulto  bis  indies  adhibeantur. 

